Na conpagnia aèrea de bandiera ła ze na socetà dèdita al trasporto aèreo, che ła gode de deriti preferensiałi o de priviłeji concedesti dal goerno de un Stato. La locusion "conpagnia de bandiera" ła se referiva in pasà a łe conpagnie aèree tegneste da un Stato. I goerni i łe ga costituie o i ghene ga tolto el controło par colpa dei alti costi de ezecusion e el funsionamento de łe conpagnie aèree da parte dei privai, altri invese par razon nasionałiste o par jutare l'economia nasionałe, in particułare inte el setore del turismo. In racuanti cazi, un Stato che no el ga na so conpagnia aèrea pùblega, el połe far dei acordi prioritari co na determenada conpagnia aèrea privada, par i viaji dei dipendenti statałi. Inte łe ùlteme dècade, tanti Stati i ga privatizà łe so conpagnie de bandiera. La locusion "conpagnia aèrea de bandiera" ła ze anca doparada de consevensa par refarirse a calsìase conpagnia aèrea domenante o de pì granda dimension inte un paeze, o in referimento a na conpagnia aèrea che na volta ła zera statałe ma che uncó no ła ze pì Conpagnia aèrea Lista de łe conpagnie de bandiera Trasporto aèreo.